
R E F E R A T  D E  A P R O B A R E 
privind aprobarea Organigramei şi a Statului de funcţii 
ale Spitalului Municipal Brad

 
	Îmbunătăţirea condiţiilor de acordare a asistenţei medicale la nivelul Spitalului Municipal Brad, respectiv asigurarea unor servicii medicale de calitate în scopul creşterii gradului de satisfacţie a pacienţilor trataţi în cadrul acestui Spital este o necesitate şi o prioritate de care trebuie să ţinem seama.
	În conformitate cu prevederile Ordinului nr. 1.224/2010 privind aprobarea normativelor de personal pentru asistenţa medicală spitalicească, precum şi pentru modificarea şi completarea Ordinului ministrului sănătăţii publice nr. 1.778/2006 privind aprobarea normativelor de personal, cu modificările și completările ulterioare, prin adresa nr. 6008/14.06.2024, înregistrată la Primăria Municipiului Brad sub nr. 34358/14.06.2024, Spitalul Municipal Brad a solicitat Consiliului Local al Municipiului Brad aprobarea Organigramei și a Statului de funcții și, implicit, abrogarea Hotărârii Consiliului Local nr. 39/2024 astfel cum a fost modificată prin Hotărârea Consiliului Local nr. 56/2024, întrucât au intervenit o serie de modificări, astfel:
· transformarea postului vacant de asistent de farmacie principal, din cadrul Farmaciei cu circuit închis, de la poziția 202 a Statului de funcții, într-un post de Asistent medical generalist debutant, PL, și mutarea acestuia în cadrul Compartimentului de Pediatrie la poziția 155 a noului Stat de funcții; 
· transformarea postului vacant de Referent de specialitate debutant din cadrul Compartimentului de Evaluare și Statistică Medicală, de la poziția 243 a Statului de funcții, într-un post de Psiholog practicant și mutarea acestuia  în cadrul Altor activități la poziția 232 a noului Stat de funcții;
· transformarea postului vacant de Medic primar, specialitatea medicină de familia, din cadrul Compartimentului Primire Urgențe, de la poziţia 178 a Statului de funcţii, într-un post de Medic rezident an V, specialitatea medicină de urgență, la aceeași poziție a noului Stat de funcții;
· transformarea postului vacant de Medic specialist, specialitatea psihiatrie, normă întreagă din cadrul Cabinetului de psihiatrie, de la poziția 302 a Statului de funcții, într-un post de Medic specialist specialitatea psihiatrie, normă ½, în cadrul Cabinetului de Psihiatrie, la aceeași poziție a noului Stat de funcții;
· transformarea postului vacant de Medic specialist, specialitatea psihiatrie, normă ½, de la poziția 302, a Statului de funcții într-un post de Muncitor IV tâmplar, normă ½, și mutarea acestuia în cadrul Atelierului de întreținere și reparație la poziția 279 a noului Stat de funcții; 
· transformarea postului vacant de Medic specialist, specialitatea dermatovenerologie,din cadrul Cabinetului Dermatovenerologie, de la poziția 294 a Statului de funcții, într-un post de medic rezident, an V specialitatea dermatovenerologie, la aceeași poziție a noului stat de funcții. 
În contextul celor de mai sus și ținând cont de prevederile legale în vigoare, am inițiat prezentul proiect de hotărâre prin care am propus aprobarea Organigramei şi a Statului de funcţii ale Spitalului Municipal Brad și îl supun spre dezbatere și aprobare plenului Consiliului Local al Municipiului Brad în forma prezentată.
Am propus, de asemenea, ca la data intrării în vigoare a prezentei hotărâri să se abroge prevederile Hotărârii Consiliului Local nr. 39/2024 astfel cum a fost modificată prin Hotărârea Consiliului Local nr. 56/2024.
În susţinerea proiectului de hotărâre invoc prevederile art. 180 alin. (1) lit. d) din Legea nr. 95/2006 privind reforma în domeniul sănătăţii, republicată, cu modificările şi completările ulterioare, ale art. 6 alin. (1) din Ordinul Ministrului Sănătăţii nr. 1224/2010 privind aprobarea normativelor de personal pentru asistenţa medicală spitalicească, precum şi pentru modificarea şi completarea Ordinului Ministrului Sănătăţii publice nr. 1778/2006 privind aprobarea normativelor de personal, ale Ordinului Ministrului Sănătăţii nr. 580/2010 privind aprobarea structurii organizatorice a Spitalului Municipal Brad, ale art. 18 alin. (1) lit. b) din O.U.G. nr. 162/2008 privind transferul ansamblului de atribuţii şi competenţe exercitate de Ministerul Sănătăţii Publice către autorităţile administraţiei publice locale, cu modificările şi completările ulterioare, ale art. 15 din Anexa la H.G. nr. 56/2009 pentru aprobarea Normelor metodologice de aplicare a O.U.G. nr. 162/2008 privind transferul ansamblului de atribuţii şi competenţe exercitate de Ministerul Sănătăţii către autorităţile administraţiei publice locale, cu modificările şi completările ulterioare, ale Ordinului Ministerului Dezvoltării Regionale, Administraţiei Publice şi Fondurilor Europene nr. 2422/2017 privind aplicarea prevederilor art. III alin. 11 din Ordonanţa de Urgenţă a Guvernului nr. 63/2010 pentru modificarea şi completarea Legii nr. 273/2006 privind finanţele publice locale, precum şi pentru stabilirea unor măsuri financiare, ale H.G. nr.  900/2023 pentru stabilirea salariului de bază minim brut pe ţară garantat în plată, ale Legii – cadru nr. 153/2017 privind salarizarea personalului plătit din fonduri publice, cu modificările și completările ulterioare, ale art. 107 alin. (1) și alin. (2), art. 41 alin. (3) lit. f) din Legea nr. 53/2003 – Codul Muncii, republicată, cu modificările şi completările ulterioare, ale art. 129 alin. (1), alin. (2) lit. a) și alin. (3) lit. c) din O.U.G. nr. 57/2019 privind Codul administrativ, cu modificările şi completările ulterioare, precum și ale art. 11 alin. (4) din Legea nr. 554/2004 a contenciosului administrativ, actualizată.

